I gennemsnit har de danske parcel- og rækkehusejere mistet omkring 150.000 kroner af deres friværdi det seneste år. Langt under det tal ligger den gennemsnitlige nordjyske parcel- og rækkehusejer, nemlig på 29.000 kroner. - Landets samlede friværdier udgør nu knap 905 mia. kr. Det er det laveste niveau siden første kvartal 2004, siger cheføkonom John Madsen, Nykredit til EPN.dk. Det er dog københavnerne, som det er gået værst udover. De har i gennemsnit mistet 308.000 kroner i friværdi det seneste år. Den gennemsnitlige nordjyske friværdi ligger lige nu på 207.369 kroner.

Referat:
Mens friværdien rasler ned alle andre steder, så falder den mindst i Nordjylland.